section_heading: Dizajn i razvoj
paragraph_text: Razvoj Kurira započinje sredinom 50-ih kako bi se zamijenili dotadašnji avioni tipa Roda. Razvijan je od strane dizajneroskog tima Borisa Cijana a izrađivan je u pogonima Ikarusa od 1958. – 1961. Osnovna namjena Kurira je bila održavanje veze, prijevoz ranjenika te vuča letjelica; no kasnije se iznimno često koristio u aero klubovima te su iz njega izvedeni brojni padobranski skokovi. Po izgledu, Kurir je viskokrilac s ne uvlačećim stajnim trapom. Pokreće ga jedan Lycoming klipni motor. Unutar kabine ima tri sjedišta, za pilota i dva putnika. Zrakoplov je izrađen od metalne konstrukcije i platna.